Kim Dotcom

Kim Dotcom (narodený ako Kim Schmitz; * 21. január 1974) je nemecko-fínsky internetový podnikateľ. V súčasnosti býva na Novom Zélande. Bol zakladateľ služby Megaupload a jeho sesterských projektov. Aktuálne je majiteľ cloudovej služby Mega. Kim Dotcom je známy aj ako Kimble a Kim Tim Jim Vestor.

V Nemecku sa dostal ku sláve v 90. rokoch ako údajný haker a internetový podnikateľ. Bol odsúdený za niekoľko trestných činov a odsúdený k podmienečnému trestu odňatia slobody v roku 1994 za podvod a špionáž dát. Ďalší podmienečný trest dostal v roku 2003 za zneužitie dôverných informácii a spreneveru.

V januári 2012 bol zatknutý novozélandskou políciou v súlade s americkým obvinením za porušenie autorských práv na jeho stránkach Megaupload. Dotcom bol obvinený za spôsobenie škody vo výške 500 miliónov dolárov zábavnému priemyslu kvôli súborom nahratým na jeho stránky Megaupload, ktoré mali vyše 150 miliónov registrovaných užívateľov. On sám dôrazne odmieta obvinenia a bojuje proti pokusu o jeho vydanie Spojeným štátom. Aj napriek tomu, že sa čaká na legálne rozhodnutie za Megaupload, Kim v januári 2013 spustil nový projekt webové stránky Mega. Tieto stránky slúžia ako cloudové úložisko, ktoré používa šifrovanie na ochranu užívateľov pred vládnou špionážou.

Osobný život 
Narodil sa ako Kim Schmitz v Kieli v Západnom Nemecku. Je robustnej postavy, meria 2 metre a váži cez 130kg. Bol nazvaný jedným z "najväčších tech podnikateľov". V roku 2005 si zmenil priezvisko na Dotcom, zrejme ako pocta technológii, ktorá z neho urobila milionára.

Pred jeho zatknutím na Novom Zélande si užíval luxusného životného štýlu. Jeho hlavným zdrojom financií v roku 2001 bola firma "Kimvestor", ktorej hodnota bola odhadovaná na 200 miliónov eur. Je známy utrácaním peňazí na drahé autá a lode. Pri jednej príležitosti minul jeden milión dolárov za prenájom 73 metrovej luxusnej jachty, s ktorou zakotvil v Monte Carle pri Grand Prix Monaka 2000 a usporiadal na nej prepychové oslavy pre hostí ako Monacký princ Rainier III. Podľa amerických úradníkov, vlastnil aspoň 18 luxusných vozidiel a tri vozidlá s poznávacími značkami "HACKER", "MAFIA" a "STONED". Zúčastnil sa medzinárodných cestných pretekov Gumball 3000 v rokoch 2001 a 2004.

Referencie

Iné projekty

Zdroj 

Nemeckí podnikatelia
Fínske osobnosti
Osobnosti z Kielu